Луна (програма)
Програмата Луна е поредица от космически апарати изстреляни от СССР с цел изследване на Луната, продължила от 1959 до 1976 г. Общо 15 от мисиите са успешни и поставят началото на изследванията с помощта автоматични космически апарати. Изследвани биват химическия състав, температурата, радиационните условия и гравитацията на Луната.

Постижения 
Вместо планирания сблъсък с Луната, Луна 1 става първият обект с човешки произход на орбита около Слънцето. Луна 2 сблъсквайки се с Луната, става първият обект с човешки произход на повърхността на друго небесно тяло. Луна 3 заснема за пръв път обратната страна на Луната. Луна 9 е първият апарат осъществил меко кацане на повърхността на небесно тяло, а Луна 10 — първият апарат на орбита около друго небесно тяло. Луна 16 става първият автоматичен апарат доставил материал от друго небесно тяло обратно на Земята. Луна 17 и Луна 21 доставят до повърхността на Луната апаратите Луноход 1 и Луноход 2.

Мисията Луна често е подценявана на фона на успехите на Аполо. За сравнение Луна 16, 20 и 24 доставят общо 326 g лунен материал срещу 480 kg ръчно подбран материал доставен от мисиите Аполо. Мисиите обаче се смятат за началото на модерните автоматични космически изследвания, които представляват 100% от съвременните космически изследвания, за сметка на пилотираните мисии.

Мисии по програмата

Бележки 
СССР изстрелва още множество други апарати с цел изследване на Луната, които обаче поради повреди в ракетата-носител не достигат орбита. По официални данни на СССР, те не са част от програмата Луна.

Източници

Вижте също 
 Космическа програма на СССР

Външни препратки 

  Профилът на космически апарати Луна  в Изследване на Слънчевата система (НАСА)
  Съветски снимки на Луната
  Изследване на Луната: мисиите на Луна